b'\n_START_ARTICLE_\nArhitektura anti\xc4\x8dne \xc5\xa0rilanke\n_START_PARAGRAPH_\nArhitektura starodavne \xc5\xa0rilanke prikazuje bogato raznolikost, ki se ka\xc5\xbee v obliki in arhitekturnem slogu od obdobja kraljestva Anuradhapura (377 pr. n. \xc5\xa1t. - 1017) do in skozi obdobje Kandijskega kraljestva (1469-1815). \xc5\xa0rilan\xc5\xa1ka (singalska) arhitektura ka\xc5\xbee tudi \xc5\xa1tevilne starodavne severnoindijske in vzhodnoazijske vplive. Budizem je pomembno vplival na arhitekturo \xc5\xa0rilanke po tem, ko je bil vnesen na otok v 3. stoletju pred na\xc5\xa1im \xc5\xa1tetjem.  Starodavna arhitektura je bila ve\xc4\x8dinoma verska, z ve\xc4\x8d kot 25 slogi budisti\xc4\x8dnih samostanov.  Pomembne zgradbe so stupe Jetavanaramaya in Ruwanwelisaya v kraljestvu Anuradhapura in v kraljestvu Polonnaruwa (11.-13. stoletje). Pala\xc4\x8da Sigirija velja za mojstrovino starodavne arhitekture in iznajdljivosti, utrdba v Japahu in tempelj Budovega zoba v Kandiju sta prav tako pomembna po arhitekturnih lastnostih. Arhitektura starodavne \xc5\xa0rilanke je pomembna tudi kot trajnostna, zlasti Sigirija, ki je bila zasnovana kot okolju prijazna zgradba._NEWLINE_Samostani so bili zasnovani po Manjusri Vasthu Vidya Sastra, rokopisu, ki opisuje postavitev strukture. Besedilo je v sanskrtu, vendar napisano v singalskem jeziku. Rokopis, ki naj bi bil iz 5. stoletja, pi\xc5\xa1e izklju\xc4\x8dno o budisti\xc4\x8dnih samostanih in je o\xc4\x8ditno iz \xc5\xa1ole Mahajana. Besedilo ka\xc5\xbee veliko izvirnosti in v obstoje\xc4\x8dih indijskih razpravah ni ni\xc4\x8d podobnega, kar bi se ukvarjalo samo s hindujskimi templji.\n_START_SECTION_\nJamski templji\n_START_PARAGRAPH_\nNajzgodnej\xc5\xa1i dokaz o preprostih jamskih templjih najdemo v Mihintaleju. Edinstvena zna\xc4\x8dilnost teh jam je bila uporaba odkapnika, izklesanega vzdol\xc5\xbe zgornjega roba kamnitega stropa, ki je zaustavil de\xc5\xbeevnico, ki bi tekla v jamo. S\xc4\x8dasoma so dodali vrata, okna in stene iz opeke ali kamna. Streha in zidovi so bili obdelani z bele\xc5\xbeem in dokon\xc4\x8dani z dekorativnimi slikami, kar je razvidno iz jamskih templjih v Dambulli. _NEWLINE_Kompleks jam v Dambulli, Situlpahuwi, Mulkirigali so pomembni jamski templji, ki dokazujejo osnovno arhitekturno dogajanje. Kaludiya Pokuna, jamski tempelj Mihintale je bil zgrajen z ope\xc4\x8dnimi zidovi, granitnimi okenskimi odprtinami in stropom. Gal vihara v Polonnaruwi in jamski templji Dambulla so bili prvotno zgrajeni kot jamski templji, pozneje pa spremenjeni v poslikane hi\xc5\xa1e.\n_START_SECTION_\nHi\xc5\xa1e za meditacijo\n_START_PARAGRAPH_\nHi\xc5\xa1e za meditacijo najdene v gozdnih samostanih v Ritigali in Arankele so edinstvene za \xc5\xa0rilanko. Vsaka hi\xc5\xa1a je sestavljena iz dveh dvignjenih plo\xc5\xa1\xc4\x8dadi, ki sta med seboj povezani z monolitnim kamnitim mostom. Zunanja plo\xc5\xa1\xc4\x8dad je odprta proti nebu, ve\xc4\x8dja in vi\xc5\xa1ja od notranje plo\xc5\xa1\xc4\x8dadi. Te hi\xc5\xa1e so dosegle zelo visoko stopnjo popolnosti v svoji arhitekturi, oblikovale skupne kvadratne in pravokotne oblike ter ohranile simetrijo, kar je pokazalo arhitektovo prefinjeno znanje o geometriji. Kamniti zidovi so tudi zelo visoke kakovosti obdelave. Kleti teh stavb so bile zgrajene iz monumentalnih blokov kamna, razrezanih na razli\xc4\x8dne velikosti, skrbno klesanih in zelo fino sestavljenih skupaj. Most, ki povezuje obe plo\xc5\xa1\xc4\x8dadi, je nastal iz enega samega kamna. Nekatere tak\xc5\xa1ne plo\xc5\xa1\xc4\x8de so merile 5 krat 4 metre. Strani so bile rezane natan\xc4\x8dno, tako da so stiki med plo\xc5\xa1\xc4\x8do in kamnito plo\xc5\xa1\xc4\x8dadjo komaj zaznavni.\n_START_SECTION_\nSveti\xc5\xa1\xc4\x8da z obokanimi strehami\n_START_PARAGRAPH_\nOpe\xc4\x8dno sveti\xc5\xa1\xc4\x8de z obokano streho, kot je razvidna v Thuparame, Lankatilake in Tivanka Pilimage, velja tudi za posebnost na \xc5\xa0rilanki. Tuparamaya je danes skoraj nedotaknjena in ka\xc5\xbee podobo o na\xc4\x8dinu oblikovanja obokane strehe. Na\xc4\x8dela pravega oboka so bila znana starim \xc5\xa0rilan\xc4\x8danom, vendar je bil nepravi obok primernej\xc5\xa1i na\xc4\x8din gradnje.\n_START_SECTION_\nNeboti\xc4\x8dniki\n_START_PARAGRAPH_\nDevet nadstropna Lovamahapaya (3. stoletje pr. n. \xc5\xa1t.) bi bila elegantna stavba. Imela je izpostavljen lesen okvir, ki je bil podprt s kamnitimi stebri. Bila je ometana v beli barvi, s sijo\xc4\x8dimi bakrenimi stre\xc5\xa1nimi plo\xc5\xa1\xc4\x8dami in fialo na vrhu. Imeli so strelovodne vodnike ali chumbakam iz jantarja in turmalina. Njeni \xc5\xa1pirovci so bili narejeni iz palme Corypha umbraculifera. Dvigala se je do 49 metrov visoko in imela pribli\xc5\xbeno 16.659 m\xc2\xb2 talne povr\xc5\xa1ine. Lahko bi sedelo 9000 menihov. Roland Silva je leta 1984 opozoril, da bi tako ob\xc5\xa1irno tlorisno povr\xc5\xa1ino oblikovalci na \xc5\xa0ri Lanki "\xc5\xa1e danes" s te\xc5\xbeavo izvedli. Prevladujo\xc4\x8di element v teh stavbah je bila streha iz plo\xc5\xa1\xc4\x8dic, ki so jo podpirali leseni nosilci in \xc5\xa1pirovci. Strehe so bile v 3. stoletju stoletja pokrite z rde\xc4\x8dimi, belimi, rumenimi, turkiznimi in rjavimi plo\xc5\xa1\xc4\x8dicami. Bile so tudi plo\xc5\xa1\xc4\x8dice iz brona.\n_START_SECTION_\nPala\xc4\x8de\n_START_PARAGRAPH_\nPet kraljevih rezidenc je bilo najdenih. To so Vijayabahujeva pala\xc4\x8da v sredi\xc5\xa1\xc4\x8du mesta Anuradhapura, pala\xc4\x8da Nissanka Malla in Parakramabahuja I. v Polonnaruwi, pala\xc4\x8da Sugala v Galabaddi v provinci Uva in Parakramabahuja I. pala\xc4\x8da v Panduwasnuwari pri Hettipoli, ko je vladal nad Malajci._NEWLINE_Tloris vseh pala\xc4\x8d je bil isti. Vsaka je bila postavljena v pravokotno obmo\xc4\x8dje, ki so ga zapirale galerije z vhodom iz vzhoda. Prostorno dvori\xc5\xa1\xc4\x8de spredaj je delovalo kot sprejemna soba, kjer ni bilo dovoljeno sedenje. Stopni\xc5\xa1\xc4\x8de je vodilo do osrednje stavbe, kjer je bila na koncu impozantna stebrna dvorana s prestolom na koncu. Okoli kraljevega kompleksa je bilo ve\xc4\x8d kot petdeset majhnih celic, v dveh ali treh vrstah. Dvorana v pala\xc4\x8di Nissanka Malla je merila 41 krat 19 metrov. Tla zgornjega nadstropja v pala\xc4\x8di Parakramabahuja I. so bila iz betona. Pala\xc4\x8da [Panduwasnuwara] je imela dobre re\xc5\xa1itve za prezra\xc4\x8devanje, za odvodnjavanje pa so obstajale tudi jame.\n_START_SECTION_\nSkalne pala\xc4\x8de\n_START_PARAGRAPH_\nPala\xc4\x8da je bila tudi na vrhu skale Sigirije. Okvir, postavitev in ve\xc4\x8d podrobnih zna\xc4\x8dilnosti te Nebesne pala\xc4\x8de so \xc5\xa1e vedno vidne. Obstajala je zgornja pala\xc4\x8da, ki je stala vzporedno z ni\xc5\xbejo, vendar na veliki nadmorski vi\xc5\xa1ini. Imela je razgledno galerijo. Najbolj intimno kraljevo prebivali\xc5\xa1\xc4\x8de, ki je bilo originalno nadstropna stavba, je imelo \xc4\x8dudovit 360 stopinjski pogled na mestne vrtove in pode\xc5\xbeelje. Obstajala je vrsta zaporednih dvori\xc5\xa1\xc4\x8d, sob in teras, povezanih s stopnicami in tlakovanimi potmi.\n_START_SECTION_\nRibniki\n_START_PARAGRAPH_\nKuttam Pokuna v Polonnaruwi je eden od najbolj\xc5\xa1ih primerov gradnje kraljevih kopali\xc5\xa1\xc4\x8d. Dolgo ozko stopni\xc5\xa1\xc4\x8de je pripeljalo do podolgovatega ribnika, ki je imel razli\xc4\x8dne prehode. Vodo so vodili po podzemnih cevovodih iz kanala v bli\xc5\xbeini v kopalnico z dvema bruhalnikoma (makara). Kamnita vodna zapornica je delovala kot ventil za dotok vode in izhod za uporabljeno vodo. \xc5\xa0e zdaj obstaja ru\xc5\xa1evina garderobne sobe. Drugi veli\xc4\x8dastni projekti bazenov iz obdobja Anuradhapure so Kuttam Pokuna (\'Ribnik dvoj\xc4\x8dka\'), Nelum pokuna (\'Lotosov ribnik\'), Janthagara Pokona \'(ribnik vro\xc4\x8de vode\'), Ath Pokuna, zgrajen za uporabo slonov in Kaludiya Pokuna (\'\xc4\x8drni vodni bazen\'). Prav tako obstajajo pomembne vrste ribnikov in bazenov, ki vsebujejo vodne fontane v citadeli v Sigiriji, ki je \xc4\x8dude\xc5\xbe hidrotehni\xc4\x8dnega in\xc5\xbeenirstva starodavne \xc5\xa0rilanke.\n_START_SECTION_\nSprejemne dvorane\n_START_PARAGRAPH_\nPolonnaruwa ima tudi ostanke dveh veli\xc4\x8dastnih sprejemnih dvoran. To so bile dvorane za sprejem javnosti pri kralju Parakramabahuju I. in dvorana sveta kralja Nissanka Malla. Parakramabahujeva dvorana sveta je bila trikotna podolgovata struktura, zgrajena na \xc5\xa1iroki terasi, obrnjena proti severu in je bila sestavljena iz vhoda z dvema stopni\xc5\xa1\xc4\x8dema, ki sta bili most med tlemi in nadstropjem. Stebri v dvoranah sveta v Polonnaruwi so kvadratnega tlorisa, osmerokotno na sredini in spet kvadratni na vrhu.\n_START_SECTION_\nBolni\xc5\xa1nice\n_START_PARAGRAPH_\nNekaj zamisli o bolni\xc5\xa1ni\xc4\x8dni arhitekturi je mogo\xc4\x8de sklepati iz samostanskih bolni\xc5\xa1nic v Mihintaleju in Polonnaruwi. Ta bolni\xc5\xa1ni\xc4\x8dni na\xc4\x8drt je mo\xc5\xbeno viditi v Narodnem muzeju v Kolombu. Imeli so notranje in zunanje dvori\xc5\xa1\xc4\x8de, pravokotno notranje dvori\xc5\xa1\xc4\x8de pa je imelo vrsto celic, strani\xc5\xa1\xc4\x8da in kopel, z izstopom na enem koncu. Ena celica je imela medicinsko kopel. Alahena je imela dolg dormitorij (spalnica) namesto celic. V zunanjem dvori\xc5\xa1\xc4\x8du so bili name\xc5\xa1\xc4\x8deni refektorij (jedilnica), kopel z vro\xc4\x8do vodo, skladi\xc5\xa1\xc4\x8da in lekarna. Zid je lo\xc4\x8deval bolni\xc5\xa1nico od ostalega kompleksa. Zagotavljanje dveh odprtih dvori\xc5\xa1\xc4\x8d poleg oken je omogo\xc4\x8dalo maksimalno prezra\xc4\x8devanje in prosto kro\xc5\xbeenje zraka v zgradbi.\n_START_SECTION_\nHi\xc5\xa1e\n_START_PARAGRAPH_\nHi\xc5\xa1a datirana v 450 pr. n. \xc5\xa1t., zgrajena iz warichchi (protja in polnila) je bila odkrita blizu Kirindi oya. Druge so bile najdena v Adalli, Wirawili. na Valagampattu pa so odkrili dokaze o hi\xc5\xa1ah od leta 50 do 400 let n. \xc5\xa1t.. Na\xc5\xa1li so tudi kuhinjske pripomo\xc4\x8dke. V srednjeve\xc5\xa1kem \xc4\x8dasu so bogati imeli velike hi\xc5\xa1e iz kamna, malte in apna, s strehami pokritimi s plo\xc5\xa1\xc4\x8dicami in pobeljenimi zidovi. Sobe in stanovanja so imeli vrata in okna. Okna so imela nadsvetlobo. Vrata so imela klju\xc4\x8de, klju\xc4\x8davnice in te\xc4\x8daje. Hi\xc5\xa1e so imele dvori\xc5\xa1\xc4\x8da in balkone. Obstajali so lo\xc4\x8deni prostori za lu\xc5\xa1\xc4\x8den ri\xc5\xbe, shramba ali atuva za neolu\xc5\xa1\xc4\x8den ri\xc5\xbe in nadstre\xc5\xa1ki za hrambo vozov. Omenjene so tudi latrine. Vse hi\xc5\xa1e so imele majhne kuhinje.\n_START_SECTION_\nArhitekti\n_START_PARAGRAPH_\nZa grajeno okolje so skrbeli arhitekti. Jamski napisi govorijo o "mestnem arhitektu". Gradnja je bila izvedena strokovno, z uporabo vrhunskih naprav. Na primer, nekatere kamnite plo\xc5\xa1\xc4\x8de so bile tako natan\xc4\x8dno rezane, da so stiki komaj vidni in med plo\xc5\xa1\xc4\x8de ni bilo mogo\xc4\x8de vstaviti ni\xc4\x8desar. Ashley de Vos poudarja, da bi to \xc5\xa1e danes zahtevalo prefinjene naprave. Za dviganje in postavitev vitkih kamnitih plo\xc5\xa1\xc4\x8d, dolgih 6 metrov, so potrebovalo znanje o konstrukcijski mehaniki. De Vos tudi predlaga, da je \xc5\xa0rilanka morda imela prve monta\xc5\xbene stavbe na svetu. Nekateri deli samostanskih stavb so bili pripravljeni lo\xc4\x8deno in nato sestavljeni skupaj.\n_START_SECTION_\nUmetnost\n_START_PARAGRAPH_\nPoleg tehnike je bila sestavni del stavb tudi umetnost. To se vidi v elegantno izvedenih kamnitih stebrih iz 8. stoletja. So razli\xc4\x8dnih oblik. Stebri kot lotosovo steblo v Nissanka Latha Mandapaya so edinstveni v ju\xc5\xbenoazijski arhitekturi. Apnena malta je bila uporabljena v ope\xc4\x8dnem zidu le, \xc4\x8de je obstajalo strukturno tveganje, kot je obok ali lok.\n_START_SECTION_\nVoda\n_START_PARAGRAPH_\nObstajali so oto\xc5\xa1ki paviljoni, obkro\xc5\xbeeni z vodo, imenovani Sitala Maligawa. Imeli so ribnike z lotosi. V kraljevih vrtovih v Polonnaruwi je bilo desetine posamezno imenovanih ribnikov razli\xc4\x8dnih oblik in velikostih. Sigirija je imela osmerokotni ribnik. Polonnaruwa je imela enega, ki spominja na zvito ka\xc4\x8do, drugega pa kot odprt lotos. Kuttam Pokuna v Anuradhapuri je imel graduirano serijo ribnikov, od plitvega do globokega. Niso pozabili niti na bistvene objekte: vrtovi Nandana so imeli veliko svetle\xc4\x8do kopalnico.\n_START_SECTION_\nZra\xc4\x8dno hlajenje\n_START_PARAGRAPH_\nV anti\xc4\x8dnem obdobju so poznali tudi zra\xc4\x8dno hlajenje. Suha bivolova ko\xc5\xbea je bila pritrjena nad streho zgradbe. Voda je kapljala nanjo iz ve\xc4\x8d cevi, kar je povzro\xc4\x8dilo vpliv de\xc5\xbeja in po\xc5\xa1iljanje hladnega vetra. Slike na stenah so se spreminjale glede na sezono; hladne slike za vro\xc4\x8do sezono in tople slike za hladno sezono.\n_START_SECTION_\nMateriali\n_START_PARAGRAPH_\nGraditelji so delali z razli\xc4\x8dnimi materiali, kot so opeka, kamen in les. Oblikovali so okrogle ope\xc4\x8dne [[lok (arhitekrutra)|loke, oboke in kupole. Kot podpore za stavbe so bile uporabljene gladke skale. Plo\xc5\xa1\xc4\x8dad, ki nosi zrcalno steno na Sigiriji in ope\xc4\x8dnate stopnice sta na strmi skali. Okoli 6. stoletja so se graditelji preusmerili iz apnenca v te\xc5\xbeji gnajs. Vatada\xc5\xbea v Polonnaruwi je imela zidove, ki so bili zgrajeni iz kamna do vi\xc5\xa1ine zgornjega nadstropja. Najni\xc5\xbejo stopnico granitnega stopni\xc5\xa1\xc4\x8da, ki je vodilo do zgornjega nadstropja Parakramabahuja I. pala\xc4\x8de, je \xc5\xa1e vedno videti. Natan\xc4\x8dni detajli je bili narejeni v ko\xc4\x8dah, ki so jih uporabljajo gozdni menihi iz 5. stoletja.\n_START_SECTION_\nLes\n_START_PARAGRAPH_\nPomembno je omeniti, da starodavna arhitektura ni bila kamnita arhitektura. Kamniti ostanki so zavajajo\xc4\x8di. Bila je predvsem lesena arhitektura, polnjena z blatom ali zidanimi stenami. Iz 3. stoletja so prefinjene lesene zgradbe. V Sigiriji so bila zasnovana vhodna vrata iz lesa in ope\xc4\x8dnega zidu z ve\xc4\x8d stre\xc5\xa1niki. Veliko lesenih vratnih vrat, ki so ohranjena, ka\xc5\xbeejo na to._NEWLINE_Les je bil tudi nosilen. Okvirji so bili izdelani iz celih dreves. Vrata na vzhodnem vhodu v Anuradhapuro, zgrajena v 4. stoletju pr. n. \xc5\xa1t., so uporabljala cela drevesa. Pala\xc4\x8de v Polonnaruwi in Panduwasnuwari ka\xc5\xbeejo navpi\xc4\x8dne razpoke v zidu, kjer so bili leseni stebri, ki so bili sestavljeni iz celih debel in nosili obremenitev zgornjih nadstropij in strehe._NEWLINE_Besedilo Manjusri silpa opisuje metode za rezanje in su\xc5\xa1enje lesa. Izbrana zrela drevesa so sekali v \xc4\x8dasu nove lune, ko je bila vsebnost sladkorja v lesu ni\xc5\xbeja, tako da so bile uni\xc4\x8dujo\xc4\x8de lesne \xc5\xbeu\xc5\xbeelke manj pogoste. Ostanki kamna ka\xc5\xbeejo, da so bile uporabljene tesarske tehnike. Sekire, tesa\xc4\x8de in dleta so bila orodja, ki so se uporabljala pri obdelavi lesa. Saddharmarat-navali navaja dve praksi tesarstva. Da bi prepre\xc4\x8dili razpadanje lesa so uporabljali olje, les pa so tudi segrevali, da so ga poravnali.'